Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 645

4. évfolyam Ajánlott tananyag Bonyolultabb ritmikájú táncok, többszólamú kánonok, egyszerû polifon mûvek, népdalfeldolgozások megszólaltatása. Követelmények A tanuló legyen képes – együttesével önállóan elhelyezkedni a próba illetve a koncert színhelyén, az akusztikai és egyéb körülményeket is szem elõtt tartva, – folyamatosan, kottahûen lapról olvasni, – ütemmutató nélküli szólamban ritmikailag tájékozódni, – minimális mértékben díszítéseket improvizálni (reneszánsz, barokk mûvekben, jazzben), – polifon mûben „elúszás” esetén – partitúrából játszva – visszatalálni, – saját szólamán belül és a partnerekhez is önállóan intonálni, – saját hangszerén önállóan tisztítófogásokat keresni és alkalmazni, – önállóan alkalmazkodni a hangképzés, dinamika, stílus, artikuláció stb. terén, – kb. félórányi mûsort koncentráltan, koncertszerûen végigjátszani. A tanuló legyen tisztában – a játszott mûvek stílusával, mûfajával, formájával. Az év végi vizsga javasolt anyaga – Koncertszerû, különbözõ stílusú mûvekbõl vagy egy hosszabb elõadási darabból álló legalább 8–10 perces mûsor.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes